କରୋନା 3rd Wave: ସେପ୍ଟେମ୍ବରରେ ଦୈନିକ ୪ ଲକ୍ଷ ମାମଲା ଆସିପାରେ ବୋଲି କହିଲା ନୀତି ଆୟୋଗ- News18 odia\nକରୋନା 3rd Wave: ସେପ୍ଟେମ୍ବରରେ ଦୈନିକ ୪ ଲକ୍ଷ ମାମଲା ଆସିପାରେ ବୋଲି କହିଲା ନୀତି ଆୟୋଗ\nଦେଶରେ କରୋନା ସଂକ୍ରମଣର ସ୍ଥିତି ଓ ଗତିର ଆକଳନ କରିବା ପରେ ନୀତି ଆୟୋଗ ଚେତାବନୀ ଦେଇ କହିଛି ଯେ ଦେଶ ଆହୁରି ଖରାପ ପରିସ୍ଥିତି ପାଇଁ ପ୍ରସ୍ତୁତ ରହିବା ଉଚିତ୍ । ଆସନ୍ତା ମାସ ସୁଦ୍ଧା ଦୁଇ ଲକ୍ଷ ଆଇ.ସି.ୟୁ. ଶଯ୍ୟା ପ୍ରସ୍ତୁତ ହୋଇ ରହିବା ଉଚିତ ।\nନୀତି ଆୟୋଗର ଚେତାବନୀକୁ ଗୁରୁତ୍ୱ ଦିଆଯାଉଛି । (ପ୍ରତୀକାତ୍ମକ ଛବି)\nLast Updated : August 22, 2021, 21:23 IST\nନୂଆ ଦିଲ୍ଲୀଃ କରୋନା ଭାଇରସ୍ (Coronavirus) ସଂକ୍ରମଣର ଦ୍ୱିତୀୟ ତରଙ୍ଗ ଯୋଗୁଁ ଦେଶ ତଥା ବିଶ୍ୱ ସାରା ବହୁ ସଂଖ୍ୟକ ଲୋକ ପ୍ରଭାବିତ ହୋଇଛନ୍ତି । ଭାରତରେ ମଧ୍ୟ ଦ୍ୱିତୀୟ ତରଙ୍ଗ ସମୟରେ ବହୁ ଲୋକଙ୍କର ମୃତ୍ୟୁ ହୋଇଛି । ବର୍ତ୍ତମାନ କରୋନା ସଂକ୍ରମଣର ସମ୍ବାବ୍ୟ ତୃତୀୟ ତରଙ୍ଗ (COVID third wave) ଭୟ ସୃଷ୍ଟି କରିଛି । ଏହାକୁ ଦୃଷ୍ଟିରେ ରଖି ନୀତି ଆୟୋଗ (NITI Aayog) ସଦସ୍ୟ ଭି.କେ. ପଲ୍ କରୋନା ସଂକ୍ରମଣର ମୁକାବିଲା ପାଇଁ ସରକାରଙ୍କୁ କିଛି ପରାମର୍ଶ ଦେଇଛନ୍ତି । ଏଥିରେ କୁହାଯାଇଛି ଯେ ଭବିଷ୍ୟତରେ ପ୍ରତି ୧୦୦ କରୋନା ସଂକ୍ରମଣ ମାମଲା ମଧ୍ୟରୁ ୨୩ଟିକୁ ଡାକ୍ତରଖାନାରେ ଭର୍ତ୍ତି କରିବା ପାଇଁ ବ୍ୟବସ୍ଥା କରିବାକୁ ପଡ଼ିବ ।\nକୋଭିଡ-୧୯ର ଦ୍ୱିତୀୟ ତରଙ୍ଗ ପରେ ବହୁ ସଂଖ୍ୟକ ଡାକ୍ତରଖାନା ଶଯ୍ୟାକୁ ପୃଥକ କରିବା ବ୍ୟବସ୍ଥା ଚଳିତ ବର୍ଷ ଏପ୍ରିଲ ଓ ଜୁନରେ ଦେଖାଯାଇଥିବା ସଂକ୍ରମଣ ସ୍ଥିତି ଉପରେ ଆଧାରିତ । ରିପୋର୍ଟ ମୁତାବକ ଜୁନ୍ ୧ ତାରିଖରେ ସଂକ୍ରମଣର ଶିଖର ସମୟରେ ଥିବା ବେଳେ ସମଗ୍ର ଦେଶରେ ସକ୍ରିୟ ମାମଲା ଭାର ୧୮ ଲକ୍ଷ ଥିଲା ଓ ସର୍ବାଧିକ ମାମଲା ଥିବା ୧୦ଟି ରାଜ୍ୟରେ ୨୧.୭୪ ପ୍ରତିଶତ ରୋଗୀଙ୍କୁ ଡାକ୍ତରଖାନାରେ ଭର୍ତ୍ତି ହେବାର ଆବଶ୍ୟକ ପଡ଼ିଥିଲା । ସେଥିମଧ୍ୟରୁ ୨.୨% ରୋଗୀ ଆଇ.ସି.ୟୁ.ରେ ଭର୍ତ୍ତି ହୋଇଥିଲେ।\n"ଏବେ ଆମେ ଆହୁରି ଖରାପ ପରିସ୍ଥିତି ପାଇଁ ପ୍ରସ୍ତୁତ ରହିବା ଉଚିତ୍ । ଗୋଟିଏ ଦିନରେ ଚାରିରୁ ପାଞ୍ଚ ଲକ୍ଷ କରୋନା ମାମଲା ଆସିପାରେ । ଆସନ୍ତା ମାସ ସୁଦ୍ଧା ଦୁଇ ଲକ୍ଷ ଆଇ.ସି.ୟୁ. ଶଯ୍ୟା ପ୍ରସ୍ତୁତ ହୋଇ ରହିବା ଉଚିତ । ସେଥିରେ ଭେଣ୍ଟିଲେଟର୍ ଲାଗିଥିବା ୧.୨ ଲକ୍ଷ ଆଇ.ସି.ୟୁ. ବେଡ୍, ସାତ ଲକ୍ଷ ଅଣ-ଆଇସିୟୁ ହସ୍ପିଟାଲ୍ ବେଡ୍ (ସେଥି ମଧ୍ୟରୁ ୫ ଲକ୍ଷ ଅମ୍ଳଜାନ ଶଯ୍ୟା) ଓ ୧୦ ଲକ୍ଷ କୋଭିଡ୍ ବିଚ୍ଛିନ୍ନତା ଯତ୍ନ ଶଯ୍ୟା ରହିବା ଉଚିତ୍," କହିଛି ନୀତି ଆୟୋଗ ।\nସେପ୍ଟେମ୍ବର ୨୦୨୦ରେ କରୋନା ସଂକ୍ରମଣର ଦ୍ୱିତୀୟ ତରଙ୍ଗ ଆରମ୍ଭ ହେବାର କିଛି ମାସ ପୂର୍ବରୁ ନୀତି ଆୟୋଗ ଆକଳନ କରିଥିଲେ ଯେ ୧୦୦ଟି ପଜିଟିଭ୍ ମାମଲା ମଧ୍ୟରୁ ୨୦ଟି ଡାକ୍ତରଖାନାରେ ଭର୍ତ୍ତି ହେବା ଆବଶ୍ୟକତା ପଡ଼ିବ ଓ ସେମାନଙ୍କ ମଧ୍ୟରୁ ତିନି ଜଣଙ୍କୁ ଆଇ.ସି.ୟୁ.ରେ ଭର୍ତ୍ତି କରିବାକୁ ପଡ଼ିବ । ଅନ୍ୟାନ୍ୟ ଲକ୍ଷଣହୀନ ମାମଲାଗୁଡ଼ିକ ପାଇଁ ଅନୁମାନ କରାଯାଉଥିଲା ଯେ ସେଥିରୁ ୫୦ ପ୍ରତିଶତକୁ କରୋନା କେୟାର୍ ସେଣ୍ଟରରେ ସାତ ଦିନ ପାଇଁ ରଖାଯିବା ଆବଶ୍ୟକ । ଅବଶିଷ୍ଟମାନେ ଘରେ ରହିପାରିବେ ବୋଲି କୁହାଯାଇଥିଲା ।
